**ΠΑΡΑΡΤΗΜΑ ΣΤ΄**

**ΤΕΧΝΙΚΕΣ ΠΡΟΔΙΑΓΡΑΦΕΣ**

*ΕΙΣΑΓΩΓΗ*

Η µεταφορά βιολογικού υλικού µεταξύ των νοσοκομείων συνοψίζεται στη διακίνηση βιολογικών δειγµάτων και βιολογικών προϊόντων για διαγνωστικούς, θεραπευτικούς και ερευνητικούς σκοπούς (πίνακας Ι). Οι υποψήφιοι ανάδοχοι έχουν απαράβατη υποχρέωση να αντιληφθούν την σπουδαιότητα της µεταφοράς των παραπάνω υλικών, για:

* Την εξασφάλιση της ακεραιότητας και της σωστής συντήρησης του µεταφερόµενου βιολογικού υλικού,
* Την δηµιουργία συγκεκριµένης διαδικασίας µεταφοράς ανάλογα µε το είδος του βιολογικού υλικού και τους αντίστοιχους χρονικούς περιορισµούς και
* Τον σεβασµό της Υγιεινής και Ασφάλειας για την διαφύλαξη της δηµόσιας Υγείας και του Περιβάλλοντος, αφού τα υλικά που διακινούνται είναι τόσο µολυσµατικά όσο και δυνητικά µολυσµατικά (διαγνωστικά).

Η θέσπιση κανόνων και ειδικών προδιαγραφών για την ασφαλή µεταφορά βιολογικού υλικού, διέπεται από τους κανόνες ορθής πρακτικής (GMOs), την αναφερόµενη ως ψυκτική αλυσίδα (Cold Chain) του Παγκόσµιου Οργανισµού Υγείας (W.H.O.) και άλλων Διεθνών Οργανισµών (DGR, ADR /οδική µεταφορά, ΙΑΤΑ/ αεροπορική µεταφορά, Code IMDG/ θαλάσσια µεταφορά).

*ΠΙΝΑΚΑΣ Ι.: ΕΙΔΗ ΒΙΟΛΟΓΙΚΩΝ ΥΛΙΚΩΝ*

|  |
| --- |
| ΒΙΟΛΟΓΙΚΑ ΥΛΙΚΑ |
| Ρινικό / Στοματοφαρυγγικό / Ρινοφαρυγγικό επίχρισμα |

*ΓΕΝΙΚΕΣ ΠΡΟΔΙΑΓΡΑΦΕΣ*

Προκειµένου µεταφορική εταιρεία να αναλάβει την µεταφορά των παραπάνω υλικών θα πρέπει:

* Η µεταφορά να γίνεται σύµφωνα µε την ισχύουσα νοµοθεσία (Π.Ο.Υ. “Blood Cold Chain”, ADR 1999 µε τις ανά διετία αναθεωρήσεις του, 94/55/ΕΚ µε τις αναθεωρήσεις του, 2002/98/ΕΚ, 2004/33/ΕΚ, ΦΕΚ 509/2000, ΦΕΚ 1350/2000, ΦΕΚ 781Β/2000, Ν.3534/2007, Α3/31882/2540/31-05-07 του Υπουργείου Μεταφορών και Επικοινωνιών, Γενικής Διεύθυνσης Μεταφορών, Τµήµατος Οδικών Μεταφορών) και µε απόλυτη συνέπεια και αξιοπιστία στην τήρηση όλων των απαιτούµενων συνθηκών µεταφοράς.
* Τα οχήµατα να υπόκεινται στον Ν.3534/07, όπως αυτός έχει τροποποιηθεί και ισχύει, οι σχετικές διατάξεις του οποίου να αναφέρονται στη σύµβαση.
* Να διαθέτει αποδεδειγµένη εµπειρία στην µεταφορά βιολογικού υλικού, εξειδικευµένο προσωπικό και πιστοποιηµένο εξοπλισµό (να κατατεθεί πελατολόγιο)
* Η διάρκεια της µεταφοράς να υπόκειται σε συγκεκριµένους χρονικούς περιορισµούς, που υπαγορεύονται από τη φύση της µεταφερόµενης ουσίας και το λόγο της µεταφοράς (π.χ.επείγουσα µετάγγιση)
* Να τηρούνται οι κανόνες Υγιεινής και Ασφάλειας του προσωπικού, του οχήµατος και του εξοπλισµού
* Η µεταφορά να συνοδεύεται από συγκεκριµένα έγγραφα µεταφοράς
* Να διαθέτει πιστοποίηση ISO για τις εν λόγω µεταφορές (να κατατεθεί το σχετικό πιστοποιητικό)
* Να πραγµατοποιεί την µεταφορά µε βάση τις ειδικές απαιτήσεις /προδιαγραφές κάθε κατηγορίας βιολογικού υλικού (Πίνακας ΙΙ)
* Να ασφαλίζει τα είδη που µεταφέρει για οποιαδήποτε φθορά ή αλλοίωση και να φέρει αποκλειστικά την ευθύνη για κάθε ζηµιά που τυχόν υποστεί το βιολογικό υλικό κατά τη µεταφορά του. Το κόστος της αποζηµίωσης να προκύπτει µετά από υπολογισµό του ελάχιστου κόστους του ασκού, το οποίο κυµαίνεται ανάλογα µε την επεξεργασία του κατεστραµµένου αίµατος ή παραγώγου.

ΠΙΝΑΚΑΣ ΙΙ.: ΚΑΤΗΓΟΡΙΕΣ ΒΙΟΛΟΓΙΚΟΥ ΥΛΙΚΟΥ (ADR2007)

|  |  |
| --- | --- |
| ΚΑΤΗΓΟΡΙΑ | ΠΕΡΙΓΡΑΦΗ |
| Β. ΔΥΝΗΤΙΚΑ ΜΟΛΥΣΜΑΤΙΚΟ (ΔΙΑΓΝΩΣΤΙΚΟ) | Υλικό που δεν έχει ελεγχθεί με όλες τις γνωστές διαθέσιμες δοκιμασίες ότι περιέχει παθογόνους παράγοντες. Π.χ. Δείγμα αίματος για διαγνωστικό έλεγχο |
| Γ. ΜΟΛΥΣΜΑΤΙΚΟ | Υλικό που έχει ελεγχθεί με όλες τις γνωστές διαθέσιμες δοκιμασίες ότι περιέχει παθογόνους παράγοντες που μπορούν να προκαλέσουν – μετά από έκθεση σε αυτούς – μόνιμη ανικανότητα, απειλή κατά της ζωής ή θανατηφόρα ασθένεια σε κατά τα άλλα υγιείς ανθρώπους. Π.χ. Ορός φορέα HIV |

Σηµείωση: Για την καταχώρηση ενός βιολογικού υλικού στις ανωτέρω κατηγορίες απαιτείται ένα στοιχείο επαγγελµατικής κρίσης. Η κρίση θα πρέπει να βασίζεται σε γνωστό ιατρικό ιστορικό, συµπτώµατα, ενδηµικές τοπικές συνθήκες και µεµονωµένες συνθήκες της πηγής προέλευσης του υλικού.

ΕΙΔΙΚΕΣ ΠΡΟΔΙΑΓΡΑΦΕΣ

1. Περιγραφή έργου

Έργο του αναδόχου είναι η ασφαλής µεταφορά βιολογικών υλικών και συγκεκριμένα δειγμάτων για έλεγχο SARS**-**CoV**-**2µε βάση προκαθορισµένο πρόγραµµα που αποτυπώνεται στον παρακάτω Πίνακα IV (Πρόγραμμα δρομολογίων).

2. Όχηµα µεταφοράς

Ο ανάδοχος πρέπει να διαθέτει οχήµατα µεταφοράς που υπόκεινται στον Ν. 3534/07, όπως αυτός έχει τροποποιηθεί και ισχύει, και τα οποία θα χρησιµοποιούνται αποκλειστικά για την µεταφορά βιολογικού υλικού.

Το όχηµα να είναι κλιµατιζόµενο, η δε καθαριότητα /απολύµανση να γίνεται σε τακτά χρονικά διαστήµατα και µε βάση τις οδηγίες για την διαχείριση βιολογικού υλικού.

Σε περίπτωση οποιασδήποτε διαρροής βιολογικού υλικού το όχηµα πρέπει να καθαριστεί και να απολυµανθεί άµεσα πριν την επόµενη χρήση.

Εντός του οχήµατος απαγορεύεται:

* Η µικτή φόρτωση µε άλλα είδη
* Η είσοδος και παραµονή στο όχηµα άλλων ατόµων πλην του οδηγού
* Το παρκάρισµα σε αφύλαχτα σηµεία
* Η χρήση συσκευών µε φλόγα

3. Εξοπλισµός οχήµατος

Ο εξοπλισµός του οχήµατος πρέπει να είναι τοποθετηµένος µε τέτοιο τρόπο που δεν θα επηρεάζει την ακεραιότητα και την ασφάλεια του οδηγού, του µεταφερόµενου υλικού και δεν θα παρεµποδίζει την τακτική απολύµανση και καθαριότητα του.

3.1 Θάλαµοι συντήρησης βιολογικών υλικών

Ο θάλαµος συντήρησης πρέπει να επιτυγχάνει τα ενδεδειγµένα επίπεδα θερµοκρασίας για κάθε είδος βιολογικού υλικού (Πίνακας ΙΙΙ) και να διαθέτει την κατάλληλη µόνωση που θα επιτρέπει την διατήρηση της θερµοκρασίας για µεγάλα χρονικά διαστήµατα ανεξάρτητα από τις εξωτερικές περιβαλλοντολογικές συνθήκες.

Η ορθή λειτουργία του εξοπλισµού πρέπει να επικυρώνεται µε τακτικούς ελέγχους και διαδικασίες συντήρησης. Εάν και εφόσον γίνεται χρήση ψυκτικών µέσων για την επίτευξη της θερµοκρασίας τα µέσα αυτά δεν πρέπει να έρχονται σε επαφή µε το µεταφερόµενο βιολογικό υλικό.

Ο θάλαµος πρέπει να είναι πιστοποιηµένος:

* Από τον W.H.O. (Π.Ο.Υ.) για την µεταφορά και αποθήκευση θερµο-ευαίσθητων βιολογικών υλικών
* Κατά ADR για τη µεταφορά µολυσµατικών και δυνητικά µολυσµατικών βιολογικών υλικών

(Να κατατεθούν τα αντίστοιχα πιστοποιητικά)

Για τη µεταφορά του βιολογικού υλικού από και προς το όχηµα - προκειµένου η ψυκτική αλυσίδα να παραµείνει σταθερή – ο ανάδοχος πρέπει να κάνει χρήση µόνο ειδικών φορητών µέσων κατάλληλων για τη µεταφορά βιολογικού υλικού µε χαρακτηριστικά (σταθερότητα, µόνωση) ανάλογα του θαλάµου συντήρησης.

3.2 Παρακολούθηση θερµοκρασίας

Οι συνθήκες θερµοκρασίας πρέπει να παρακολουθούνται µε πιστοποιηµένες συσκευές καταγραφής των δεδοµένων της θερµοκρασίας σε πραγµατικό χρόνο.

Το καταγραφικό πρέπει είναι τοποθετηµένο σε σηµείο προσβάσιµο για συνεχή παρακολούθηση από τον οδηγό του οχήµατος, µε οθόνη ψηφιακών ενδείξεων, συναγερµό και δυνατότητα 24ωρης συνεχούς καταγραφής. Τα δεδοµένα της θερµοκρασίας πρέπει να είναι διαθέσιµα στην Υπηρεσία άµεσα και αναδροµικά όποτε αυτά ζητηθούν για αξιολόγηση.

Σε περίπτωση που το έργο απαιτεί ταυτόχρονη μεταφορά βιολογικού υλικού σε διαφορετικές θερμοκρασίες θα πρέπει αυτό να ζητείται από την Υπηρεσία.

(Ζητείται η σχετική εκτύπωση του καταγραφικού)

ΠΙΝΑΚΑΣ ΙΙΙ

|  |  |
| --- | --- |
| ΒΙΟΛΟΓΙΚΑ ΥΛΙΚΑ | ΘΕΡΜΟΚΡΑΣΙΑ |
| Ρινικό / Στοματοφαρυγγικό / Ρινοφαρυγγικό επίχρισμα | 2 ο - 8 ο C |

3.3 Ειδικός εξοπλισµός

3.3.1 Για την αντιµετώπιση έκτακτων περιστατικών (όπως πχ. διαρροή) το όχηµα πρέπει να διαθέτει:

* Πυροσβεστήρας 2kg ξηράς σκόνης, ο οποίος πρέπει να συντηρείται ετησίως και να διαθέτει ηµεροµηνία λήξης σε διακριτό σηµείο
* Προειδοποιητικές πινακίδες
* Γιλέκο µε φωσφορίζοντα στοιχεία
* Χιονοαλυσίδες
* Κουτί πρώτων βοηθειών
* Απορροφητικό υλικό
* Νερό
* Απολυµαντικό µε βάση το χλώριο
* Αντισηπτικό χεριών
* Κολλύριο µατιών
* Γάντια µιας χρήσεως
* Γάντια για χρήση σε χαµηλές θερµοκρασίες
* Προστατευτικά γυαλιά
* Μάσκα µιας χρήσης
* Δοχείο κλινικών απορριµµάτων

3.3.2 Για µεγαλύτερη ασφάλεια στην διακίνηση του βιολογικού υλικού και στην άµεση αντιµετώπιση επειγόντων περιστατικών συνίσταται η χρήση συστήµατος GPS µε δυνατότητα παρακολούθησης σε πραγµατικό χρόνο τόσο της γεωγραφικής θέσης όσο και της θερµοκρασίας εσωτερικά των θαλάµων θερµοσυντηρήσης.

(Ζητείται η σχετική εκτύπωση GPS)

4. Συσκευασία

4.1 Δείγµα

Τα δείγματα ασθενών από ύποπτα ή επιβεβαιωμένα κρούσματα πρέπει να μεταφέρονται ως "Biological Substance, Category B " με σήμανση UN3373.

α. Πρωτοταγής (αρχική) συσκευασία / περιέκτης (θα παρέχεται από την αναθέτουσα αρχή)

α.1 Υδατοστεγές δοχείο με ετικέτα, που περιορίζει κάθε διαρροή και περιέχει το δείγμα. Για περισσότερα από ένα δείγματα, κάθε φιαλίδιο θα πρέπει να είναι τυλιγμένο μεμονωμένα με απορροφητικό υλικό για να μη σπάσει στη μεταφορά (το οποίο, απορροφητικό υλικό, θα παρέχεται από τον ανάδοχο)

β. Δευτεροταγής (δεύτερη) συσκευασία (θα παρέχεται από τον ανάδοχο).

β1. Απορροφητικό υλικό που περικλείει την αρχική συσκευασία, δηλαδή το υδατοστεγές δοχείο που περιέχει το δείγμα.

β2. Ο περιέκτης με το απορροφητικό τοποθετείται σε πλαστικό σάκο μιας χρήσεως, με ερμητικό και μόνιμο κλείσιμο, που ανοίγει μόνο με σχίσιμο προκειμένου να χρησιμοποιηθεί το

δείγμα.

β2. Πιστοποιημένο υδατοστεγές ανθεκτικό δοχείο που περιορίζει κάθε διαρροή και εσωκλείει την αρχική συσκευασία.

γ. Τριτοταγής (τελική) συσκευασία  (θα παρέχεται από τον ανάδοχο)

γ1. Πιστοποιημένο Δοχείο/κουτί που περιλαμβάνει τη δεύτερη συσκευασία και προστατεύει το περιεχόμενο από επιρροές του εξωτερικού περιβάλλοντος ( φυσική καταστροφή, νερό). Η τελική συσκευασία θα πρέπει να είναι υδατοστεγής στις περιπτώσεις που χρειάζεται για τη μεταφορά του δείγματος υγρός πάγος.

(Ζητούνται τα σχετικά πιστοποιητικά)

5. Έγγραφα µεταφοράς

Η εταιρεία µεταφοράς να εκδίδει µε ευθύνη της οποιαδήποτε παραστατικά, φορτωτικές και άλλα απαραίτητα έγγραφα για τη µεταφορά.

Απαραίτητα έγγραφα για την ασφαλή διακίνηση βιολογικού υλικού:

* Ειδικό τριπλότυπο έγγραφο µεταφοράς, στο οποίο να αναφέρονται τα πλήρη στοιχεία αποστολέα και παραλήπτη, είδος/ ποσότητα/ όγκος/ θερμοκρασία του µεταφερόµενου βιολογικού υλικού. Στην περίπτωση µεταφοράς µολυσµατικών και δυνητικά µολυσµατικών υλικών το τριπλότυπο πρέπει να αναφέρει την συσκευασία και την κατηγοριοποίηση του βιολογικού υλικού µε βάση την νοµοθεσία περί επικινδυνότητας.
* Δελτίο ατυχήµατος
* Γραπτές οδηγίες φόρτωσης, µεταφοράς και εκφόρτωσης
* Πιστοποιητικό εκπαίδευσης κατά ADR του οδηγού

(Ζητούνται τα σχετικά αποδεικτικά)

6. Προσωπικό µεταφοράς

Το υπεύθυνο προσωπικό για την µεταφορά βιολογικού υλικού να είναι έµπειρο και εξειδικευµένο στις µεταφορές βιολογικού υλικού.

Η εκπαίδευση του πρέπει να περιλαµβάνει:

* Την συνεχή του επιµόρφωση µε βάση την ισχύουσα Νοµοθεσία για τη µεταφορά επικίνδυνων ουσιών και τη σχετική πιστοποίηση του από το Υπουργείο Μεταφορών
* Τις συνθήκες χειρισµού, µεταφοράς και θερµοκρασίας ανά είδος βιολογικού υλικού
* Τους κανόνες Υγιεινής και Ασφάλειας που πρέπει να τηρούν
* Τους εκτιµώµενους κινδύνους κατά την µεταφορά κάθε κατηγορίας βιολογικού υλικού καθώς και την διαδικασία αντιµετώπισης έκτακτων περιστατικών που δύναται να προκύψουν από αυτούς τους κινδύνους.

**ΠΙΝΑΚΑΣ ΙV - ΠΡΟΓΡΑΜΜΑ ΔΡΟΜΟΛΟΓΙΩΝ**

Ο Ανάδοχος υποχρεούται να μεταφέρει τα δείγματα σύμφωνα με το παρακάτω πρόγραμμα:

Ένα δρομολόγιο ανά ημέρα (και σαββατοκύριακο) από όλα τα Νοσοκομεία του Νομού Λασιθίου. Το όχημα της αναδόχου θα παραλαμβάνει από τα νοσοκομεία τις εξής ώρες:

ΚΑΘΗΜΕΡΙΝΕΣ:

Τους μονούς μήνες:

ΓΝΣ: 12.00

ΓΝΙ: 13.30

ΓΝΑΝ: 14.15

ΓΝΝ: 15.00

ΕΡΓΑΣΤΗΡΙΟ ΙΟΛΟΓΙΑΣ ΙΣΠΚ: 16.00

Τους ζυγούς μήνες:

ΓΝΙ: 12.00

ΓΝΣ: 13.30

ΓΝΑΝ: 14.15

ΓΝΝ: 15.00

ΕΡΓΑΣΤΗΡΙΟ ΚΛΙΝΙΚΗΣ ΙΟΛΟΓΙΑΣ ΙΣΠΚ: 16.00

ΣΑΒΒΑΤΟΚΥΡΙΑΚΑ ΚΑΙ ΑΡΓΙΕΣ

Τους μονούς μήνες:

ΓΝΣ: 10.00

ΓΝΙ: 11.30

ΓΝΑΝ: 12.15

ΓΝΝ: 13.00

ΕΡΓΑΣΤΗΡΙΟ ΙΟΛΟΓΙΑΣ ΙΣΠΚ: 14.00

Τους ζυγούς μήνες:

ΓΝΙ: 10.00

ΓΝΣ: 11.30

ΓΝΑΝ: 12.15

ΓΝΝ: 13.00

ΕΡΓΑΣΤΗΡΙΟ ΚΛΙΝΙΚΗΣ ΙΟΛΟΓΙΑΣ ΙΣΠΚ: 14.00

Στο ίδιο δρομολόγιο θα συνδυάζεται, υπό προϋποθέσεις (πχ εφόσον υπάρχει διαθέσιμος χώρος στα ψυγεία του οχήματος), και το δρομολόγιο για τα δείγματα της αιμοδοσίας (ιολογικού/μοριακού ελέγχου) του Νοσοκομείου.

Οι παραπάνω ώρες δύνανται να τροποποιηθούν, με τη σύμφωνη γνώμη των συμβαλλόμενων μερών.

Οι παραπάνω ώρες παράδοσης και παραλαβής είναι ενδεικτικές, με δυνατότητα παρέκκλισης ±30 λεπτών της ώρας.

**ΕΙΔΙΚΟΙ ΟΡΟΙ**

Να κατατεθεί, **επί ποινή αποκλεισμού**, αναλυτικό φύλλο συμμόρφωσης προς τις τεχνικές προδιαγραφές με αντίστοιχες παραπομπές στα επίσημα φυλλάδια του κατασκευαστικού οίκου (prospectus, product data, manual κλπ), έντυπα και λοιπά έγγραφα της τεχνικής προσφοράς του οικονομικού φορέα.

Απαραίτητη προϋπόθεση για να είναι αποδεκτή μια προσφορά θα είναι να αναφέρεται στο σύνολο των απαιτήσεων των τεχνικών προδιαγραφών

ΦΥΛΛΟ ΣΥΜΜΟΡΦΩΣΗΣ

|  |  |  |  |  |
| --- | --- | --- | --- | --- |
| Α/Α | ΧΑΡΑΚΤΗΡΙΣΤΙΚΑ-ΤΕΧΝΙΚΕΣ ΠΡΟΔΙΑΓΡΑΦΕΣ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ |
| 1 | ΠΡΟΔΙΑΓΡΑΦΗ | ΝΑΙ |  |  |

ΤΕΧΝΙΚΕΣ ΠΡΟΔΙΑΓΡΑΦΕΣ – ΦΥΛΛΟ ΣΥΜΜΟΡΦΩΣΗΣ

Στη Στήλη «ΧΑΡΑΚΤΗΡΙΣΤΙΚΑ-ΤΕΧΝΙΚΕΣ ΠΡΟΔΙΑΓΡΑΦΕΣ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Στη στήλη «ΑΠΑΙΤΗΣΗ» συμπληρώνεται η λέξη «ΝΑΙ», θεωρούμενη ως απαράβατος όρος στην παρούσα πρόσκληση. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση **δεν** αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης (ιδιαίτερα αν αυτή αποτελεί ελάχιστη).

Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε Παράρτημα της Τεχνικής Προσφοράς το οποίο θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Φύλλου Συμμόρφωσης.

Είναι ιδιαίτερα επιθυμητή η πληρέστερη συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λπ.). Αντίστοιχα στο τεχνικό φυλλάδιο ή στη σχετική αναφορά, μεθοδολογικό εργαλείο, τεχνική κτλ θα υπογραμμιστεί το σημείο που τεκμηριώνει τη συμφωνία ή υπερκάλυψη και θα σημειωθεί η αντίστοιχη παράγραφος του Φύλλου Συμμόρφωσης στην οποία καταγράφεται η ζητούμενη προδιαγραφή (π.χ. Προδ. 4.18).

Τονίζεται ότι είναι υποχρεωτική η απάντηση σε όλα τα σημεία του Φύλλου Συμμόρφωσης και η παροχή όλων των πληροφοριών που ζητούνται.

Η αρμόδια Επιτροπή θα αξιολογήσει τα παρεχόμενα από τους υποψήφιους Αναδόχους στοιχεία κατά την αξιολόγηση των Τεχνικών Προσφορών.

Σε περίπτωση που δεν έχει συμπληρωθεί η στήλη «ΑΠΑΝΤΗΣΗ» και η στήλη «ΠΑΡΑΠΟΜΠΗ», για έστω και ένα από τους όρους στο φύλλο συμμόρφωσης, τότε θεωρείται ότι δεν υπάρχει απάντηση στο σχετικό όρο και άρα η **τεχνική προσφορά θα θεωρείται ως μη αποδεκτή.**